บรรยากาศวันสุดท้ายเย็นชุ่มฉ่ำ "สงกรานต์ถนนสีลม"
นักท่องเที่ยวไทยและชาวต่างชาติ ต่างพากันมาเล่นน้ำสงกรานต์บนถนนสีลมกันเป็นจำนวนมาก เนื่องจากเป็นวันสุดท้ายขอเทศกาลฯ ของวันที่ 3 บริเวณถนนสีลม พบมีนักท่องเที่ยวต่างเดินทางเข้ามาเล่นน้ำสงกรานต์อย่างต่อเนื่อง ท่ามกลางอากาศร้อนอบอ้าว ส่วนใหญ่สวมเสื้อผ้าลายดอก ถือปืนฉีดน้ำมาร่วมเล่นกันอย่างคึกคักทั้งนี้ร้านค้าของพ่อค้าแม่ค้าต่างขายดิบขายดี เนื่องจากมีนักท่องเที่ยวซื้ออุปกรณ์การเล่นน้ำไม่ว่าจะเป็นปืนฉีดน้ำ ถือว่าเป็นผลดีต่อพ่อค้าแม่ค้าในช่วงเทศกาลนายอรัญ ครองโชติ (พ่อค้าที่ขายของ) เผยว่า สามารถขายของอุปกรณ์เล่นน้ำสงกรานต์และเติมน้ำได้เรื่อยๆ ผู้คนเริ่มมาในช่วงเย็น หรือค่ำ เพราะอากาศไม่ร้อนและสนุกในการเล่นหัวเจ้าหน้าที่เทศกิจฯ เขตบางรัก เผยว่า มีมาตรการป้องกันความปลอดภัยให้แก่ประชาชน ไม่ว่าจะเป็นรั้วกันเพื่อกันอุบัติเหตุบนท้องถนน ทั้งขาเข้าและขาออก ยังไม่มีการเปิดถนนให้เล่นน้ำแต่อย่างใด เนื่องจากลดการเกิดอุบัติเหตุแก่นักท่องเที่ยวและการจราจรบนท้องถนน เพื่อให้เป็นไปตามมาตรการที่กำหนด จึงไม่เปิดให้เล่นบนท้องถนนเด็ดขาด อีกทั้งนักท่องเที่ยวสามารถเล่นน้ำได้ถึง 20.00 น. เท่านั้น และมั่นใจความปลอดภัย ในการดูแลพี่น้องประชาชนว่าดูแลได้อย่างทั่วถึงอย่างไรก็ตาม สำนักงานเขตบางรัก จัดเจ้าหน้าที่เทศกิจ พร้อมประสานเจ้าหน้าที่ตำรวจคอยดูแลความปลอดภัยและอำนวยความสะดวกแก่ประชาชนและนักท่องเที่ยว ที่มาเที่ยวถนนสีลมอย่างเต็มที่